
PARLAMENTUL ROMÂNIEI
CAMERA DEPUTAŢILOR
Comisia pentru drepturile omului, culte                             Bucureşti, 12 mai 2020                   şi problemele minorităţilor naţionale                                                  Pl-x 169/2020	

Domnului deputat 
Nicușor HALICI,
Preşedintele Comisiei juridice, de disciplină şi imunităţi


AVIZ
asupra  proiectului de Lege pentru modificarea şi completarea Ordonanţei Guvernului nr.26/2000 cu privire la asociaţii şi fundaţii
                                                                      
În conformitate cu prevederile art.94 din Regulamentul Camerei Deputaţilor, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 169/2020 din 29 aprilie  2020, spre dezbatere şi avizare, proiectul  de Lege pentru modificarea şi completarea Ordonanţei Guvernului nr.26/2000 cu privire la asociaţii şi fundaţii, înregistrat cu nr.4c-6/180 din 4 mai 2020.                                                                                                                                                                                                                                                                                                                     
           Camera Deputaţilor este Cameră decizională.
           În şedinţa online din 12 mai 2020, membrii comisiei au examinat iniţiativa legislativă, în conformitate cu prevederile art.61 și 129 alin.(1)  din Regulamentul Camerei Deputaţilor şi, în urma dezbaterilor, au hotărât, cu majoritate de voturi, să îi acorde aviz favorabil, cu un amendament admis prezentat în Anexa 1  și un amendament respins, prezentat în Anexa 2, anexe care fac parte integrantă din prezentul aviz.
           În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

   Deputat Iusein   IBRAM
Întocmit: Consilier parlamentar Onesia  Babeș      

Anexa 1
                                               
                                             AMENDAMENT ADMIS                                              PLX 169/2020

	Nr. crt.
	Text Senat
	Text propus autor amendament
	
Motivare

	1.
	Lege 
pentru modificarea şi completarea Ordonanţei Guvernului nr.26/2000 cu privire la asociaţii şi fundaţii
	Lege
pentru completarea Ordonanţei Guvernului nr.26/2000 cu privire la asociaţii şi fundaţii


AUTORI – Dep. Iusein Ibram și dep. Daniel Vasile - GPMN
	Amendament de tehnică legislativă.

	2.
	Articol unic. Ordonanţa Guvernului nr.26/2000 cu privire la asociaţii şi fundaţii, publicată în Monitorul Oficial al României, Partea I, nr.39 din31 ianuarie 2000, cu modificările și completările ulterioare, se modifică și se completează, după cum urmează:
La articolul 33, după alineatul (3) se introduce un nou alineat, alin.(4), cu următorul cuprins:
”(4) Alegerea și revocarea membrilor consiliului director și dobândirea sau pierderea calității unei persoane de membru al asociației se vor efectua în conformitate cu prevederile statutului asociației respective. Înscrierea acestor modificări în Registrul asociațiilor și fundațiilor se face exclusiv pentru opozabilitate față de terți.”
	Articol unic. - După alineatul (3) al articolului 33 din
Ordonanța Guvernului nr.26/2000 cu privire la asociatii și
fundații, publicată în Monitorul
Oficial al României, Partea I, nr.
39 din 31 ianuarie 2000, aprobată
cu modificari și completări prin
Legea nr. 246/2005, cu
modificările și completările
ulterioare, se introduce un nou
alineat, alineatul (4), cu următorul
cuprins:
”(4) Alegerea și revocarea membrilor consiliului director au loc în conformitate cu prevederile statutului asociației respective. Înscrierea acestor modificări în Registrul asociațiilor și fundațiilor se face exclusiv pentru opozabilitate față de terți.”

AUTORI – Dep. Iusein Ibram și dep. Daniel Vasile – GPMN

	Pentru o reglementare precisă și pentru respectarea normelor de tehnică legislativă.












Anexa 2
                                          
                                                   AMENDAMENT RESPINS                                      PLX 169/2020

	Nr. crt.
	Text 
OG nr. 26/2000 cu privire la asociaţii şi fundaţii
	Text Senat
	Text propus autor amendament
	
Motivare
1. admitere
2. respingere

	1.
	Art.33. (1) Modificarea actului constitutiv sau a statutului asociaţiei se face prin înscrierea modificării în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul asociaţia, cu aplicarea corespunzătoare a prevederilor art. 8-12.

	---------------------
	Art. 33 - alin 1) Modificarea actului constitutiv sau a statutului asociaţiei se face prin înscrierea modificării în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul asociaţia, cu aplicarea corespunzătoare a prevederilor art. 8-12, pentru opozabilitate față de terți. 



AUTOR – Dep. Andi Gabriel Grosaru - GPMN

	1. În mod normal, toate înscrierile privind modificarea actului constitutiv și/sau al statutului asociatiilor și fundațiilor sunt opozabile față de terți, dar nu există un text  să reglementeze expresis verbis acest lucru, cum de altfel se procedeaza in cazul societăților comerciale. (a se vedea art. 131 al. 4 din Legea 31/1990.

2. Obiectul initiativei legislative îl constituie completarea art.33 cu un nou alineat (4) și nu modificarea alin.(1).

